CELEX: 32010R1138
Language: bg
Date: 2010-12-07 00:00:00
Title: Регламент (ЕС) № 1138/2010 на Комисията от 7 декември 2010 година за изменение за сто и четиридесети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

8.12.2010   
            
            
               BG
            
            
               Официален вестник на Европейския съюз
            
            
               L 322/4
            
         РЕГЛАМЕНТ (ЕС) № 1138/2010 НА КОМИСИЯТА
   от 7 декември 2010 година
   за изменение за сто и четиридесети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7в, параграф 3 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент. С Регламент (ЕО) № 246/2006 на Комисията (2) към приложение I беше добавено Sanabel Relief Agency Limited (Sanabel).
            
         
               (2)
            
            
               На 29 септември 2010 г. Общият съд отмени Регламент (ЕО) № 881/2002 по отношение на Sanabel (3) като отчете, че не са били спазени правото на защита, правото на съдебен контрол и правото на собственост.
            
         
               (3)
            
            
               След като получи изложение на мотивите от Комитета по санкциите на ООН относно Ал Кайда и талибаните, Комисията го изпрати на Sanabel през август 2009 г. През юли 2010 г. тя изпрати свързано с това изложение на мотивите, което бе получила наскоро от Комитета по санкциите. Sanabel представи становищата си по тези изложения на мотивите.
            
         
               (4)
            
            
               Списъкът на лицата, образуванията и групите, за които следва да се прилага замразяването на средства и икономически ресурси, съставен от Комитета по санкциите на ООН относно Ал Кайда и талибаните, понастоящем включва Sanabel.
            
         
               (5)
            
            
               В съответствие с член 7в, параграф 3 от Регламент (ЕО) № 881/2002, след като внимателно разгледа становищата на Sanabel, и предвид превантивния характер на замразяването на средства и икономически ресурси, Комисията счита, че включването на Sanabel е оправдано поради нейните връзки с талибаните, Осама бен Ладен или мрежата на Ал Кайда.
            
         
               (6)
            
            
               С оглед на това решението за включване в списъка, което се отнася до Sanabel, следва да бъде заменено с ново решение, потвърждаващо нейното включване в приложение I на Регламент (ЕО) № 881/2002.
            
         
               (7)
            
            
               Новото решение следва да се прилага от 11 февруари 2006 г., предвид превантивния характер и целите на замразяването на средства и икономически ресурси съгласно Регламент (ЕО) № 881/2002 и нуждата да бъдат защитени законните интереси на икономическите оператори, които са разчитали на взетото през 2006 г. решение.
            
         
               (8)
            
            
               Мерките, предвидени в настоящия регламент, са в съответствие със становището на комитета за преглед на включванията в списъка съгласно Регламент 881/2002,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила на 9 декември 2010 г.
   Той се прилага от 11 февруари 2006 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 декември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 139, 29.5.2002 г., стр. 9.
   
      (2)  ОВ L 40, 11.2.2006 г., стр. 13.
   
      (3)  Дело T-136/06 (Решение по съединени дела T-135/06 до T-138/06).
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Юридически лица, групи и образувания“ се потвърждава следното вписване:
      
         „Sanabel Relief Agency Limited (известно още като: a) Sanabel Relief Agency б) Sanabel L’il-Igatha, в) SRA, г) Sara, д) Al-Rahama Relief Foundation Limited). Адрес: а) 63 South Rd, Sparkbrook, Birmingham B 111 EX, Обединеното кралство, б) 1011 Stockport Rd, Levenshulme, Manchester M9 2TB, Обединеното кралство, в) P.O. Box 50, Manchester M19 25P, Обединеното кралство, г) 98 Gresham Road, Middlesbrough, Обединеното кралство, д) 54 Anson Road, London NW2 6AD, Обединеното кралство. Допълнителна информация: а) номер за благотворителност: 1083469, б) регистрационен номер: 3713110. Дата на определянето, посочено в член 2a, параграф 4, буква б): 7.2.2006 г.“